Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: 1997. évi CXLIV. törvény módosítása
Paragraph Index: 156

9. § (1) A Gt. 222. §-ának (1) bekezdése helyébe a következõ rendelkezés lép: „(1) A részvényes köteles a részvénytársaságnak a cégjegyzékbe való bejegyzésétõl számított egy éven belül a részvények teljes névértékét, illetve kibocsátási értékét befizetni, a nem pénzbeli hozzájárulást pedig a részvénytársaság bejegyzési kérelme benyújtásáig rendelkezésre bocsátani, kivéve, ha a nem pénzbeli hozzájárulás értéke az alaptõke huszonöt százalékát nem éri el. Ebben az esetben a részvénytársaság alapító okirata (alapszabálya) — legfeljebb a cégbejegyzéstõl számított ötödik év végéig — módot adhat a nem pénzbeli hozzájárulás késõbbi idõpontban történõ szolgáltatására. A részvényes e kötelezettségek alól — az alaptõke-leszállítás esetét kivéve — nem mentesíthetõ; az általa már teljesített vagyoni hozzájárulást a részvénytársaság fennállása alatt nem követelheti vissza.”

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes